**ИНФОРМАЦИЈА О УСЛУГАМА ГЕРОНТОЛОШКОГ ЦЕНТРА "СРЕМ" У РУМИ**

Смештај у Установу Геронтолошки центар „Срем“ Рума се врши на основу упутне документације коју издаје Центар за социјални рад (у даљем тексту: Надлежни центар). Надлежност Центра за социјални рад се одређује према месту пребивалишта лица које жели да буде смештено у нашој Установи.

Геронтолошки центар „Срем“ Рума (у даљем тексту: Пружалац услуге) кориснику обезбеђује смештај који подразумева услуге:
- становања

- исхране

- одржавања личне и хигијене простора

- примарне здравствене заштите

- здравствене неге

- социјалног рада

- психолошке подршке

- радно-окупационе терапије и

- културе, забаве и рекреације,

у складу са Законом о социјалној заштити и стандардима.

Пружалац услуге, Геронтолошки центар „Срем“ Рума, обезбеђује следеће услуге исхране:
- три оброка, и то: доручак, ручак и вечеру.

 У зависности од здравственог стања корисника, а на предлог лекара Установе, кориснику се утврђује врста исхране, као и преподневна и поподневна ужина.

 Намирнице се распоређују на оброке по унапред утврђеном јеловнику, који се саставља за одређени временски период уз могућа одступања из оправданих разлога.

 За одржавање хигијене кориснику се обезбеђују:

* услуге одржавања личне хигијене
* услуге одржавања хигијене постеље и простора у ком корисник борави
* шишање и бријање
* прање личног рубља,
* прање и замена постељног рубља и пешкира.

 Пружалац услуге обезбеђује редовну и перманентну хигијену простора и опреме.

 Здравствену заштиту корисника Пружалац услуге обезбеђује у складу са Уговором о пружању и финансирању здравствене заштите закљученим са Републичким фондом за здравствено осигурање.

 Геронтолошки центар не одговара за покретне ствари које корисник унесе у Центар.

 Ствари веће вредности (новац, накит, друге драгоцености и сл.) корисник не може држати у Центру.

Цена услуга утврђује се Решењем о утврђивању цена услуга у установама социјалне заштите које доноси надлежно Министарство, Одлуком о формирању цена услуге смештаја Геронтолошког центра „Срем“ Рума, Ценовником услуга Геронтолошког центра „Срем“, као и Одлуком Комисије за пријем, критеријуме приоритета и отпуст корисника Пружаоца услуге.

 Корисник услуга остварује право на џепарац који се исплаћује једном месечно, а процентуални износ у односу на просечну зараду у Р Србији утврђује се Решењем о смештају корисника Надлежног центра.

 Цена услуга је одређена Решењем о утврђивању цена услуга у установама социјалне заштите које доноси надлежно Министарство, о чему ће корисника благовремено обавестити Пружалац услуге. Обвезник плаћања је у обавези да сноси свако повећање трошкова у складу са актом Министарства и важећим Ценовником Пружаоца услуге.

 У трошковима смештаја учествују:

 КОРИСНИК СМЕШТАЈА ЛИЧНО, свим својим примањима и приходима У ЦЕЛОСТИ – ДЕЛИМИЧНО у новчаним износу одређеном упутним актом центра за социјални рад (у даљем тексту: Обвезник плаћања);

 БУЏЕТ РЕПУБЛИКЕ СРБИЈЕ У ЦЕЛОСТИ, тј. до висине пуног износа цене смештаја, у случају када корисник смештаја нема личних прихода нити сродника који су дужни да о њему воде бригу, или ДЕЛИМИЧНО, у висини износа која представља разлику у недостајућим средствима које треба да плати корисник односно његов сродник, у новчаним износу одређеном упутним актом центра за социјални рад;

 СРОДНИК –ТРЕЋЕ ЛИЦЕ у целости или делимично у висини новчаног износа разлике између пуног износа цене смештаја и утврђене обавезе коју корисник смештаја треба да плати, одређеног упутним актом центра за социјални рад(у даљем тексту: Обвезник плаћања).

 Обвезник плаћања се посебно обавезује да сноси све трошкове здравствене заштите корисника услуге смештаја, уколико исти не падају на терет здравственог осигурања, а није их лично подмирио корисник услуге смештаја као здравствени осигураник, и то:

* трошкове обавезне партиципације који падају на терет корисника – осигураника, у складу са прописима;
* трошкове набавке лекова са негативне листе и медицинског и санитетског материјала;
* трошкове набавке пелена за инкотиненцију и средстава за личну хигијену;
* трошкове набавке медицинских помагала који падају на терет осигураника;
* трошкове транспорта санитетским возилима до других здравствених установа, осим превоза ради пружања хитне помоћи или у другим медицински оправданим случајевима.

Наведене трошкове обвезник плаћања је дужан да уплати Пружаоцу услуге уколико је Пружалац услуге исте сносио или су му проузроковани, у року од 7 (седам) радних дана од дана пријема посебно испостављеног обрачуна накнаде трошкова-рачуна.

 Уколико у току смештаја дође до промене психофизичког стања корисника, а на предлог чланова Стручног тима, извршиће се промена степена подршке (категорије) и премештај на одељење где ће се пружити одговарајуће збрињавање, а по Одлуци Комисије за пријем, критеријуме приоритета и отпуст корисника о промени категорије.

 Обвезници плаћања су дужни да у моменту смештаја плате аконтацију смештаја за текући месец, сразмерно времену које ће корисник провести на смештају тог месеца.

 Плаћање се врши месечно, до 10. у месецу за текући месец на текући рачун 840-31218845-03, по моделу:97, са позивом на број 91-00201-04-01-745129-00, који се води код Управе за трезор или на благајни Геронтолошког центра „Срем“ Рума.

 Уколико се пензија или друга лична примања корисника уплаћују на рачун Установе, а иста су већа од цене пружених услуга, Установа је обавезна да по извршеном обрачуну изврши повраћај новчаних средстава на текући рачун корисника односно обвезника плаћања.

 Кориснику односно његовом старатељу се приликом реализације смештаја предочавају све услуге које се пружају, те се доставља примерак Кућног реда Установе у писаном облику.

 Корисник услуга је дужан да се придржава Кућног реда и да својим понашањем не ремети ред и мир корисника и рад запослених.

 У случају најављеног одсуства корисника дужег од 5 календарских дана у току месеца, цена услуга се обрачунава у висини од 60% од утврђене цене услуге за период одсутности.

 Обавеза набавке неопходне одеће и обуће за кориснике услуга смештаја пада на терет корисника односно обвезника плаћања и исти је дужан да је изврши по позиву Пружаоца услуге.

 Корисник односно обвезник плаћања је у обавбези да у целости надокнади штету коју Пружаоцу услуге намерно или услед грубе непажње проузрокује корисник услуге смештаја на имовини Пружаоца услуге.

 За корисника услуге смештаја који теже крши Кућни ред Пружаоца услуге, услед грубе непажње или намере наноси материјалну штету на имовини Пружаоца услуге, врши радње које имају обележја кривичног дела, који својим понашањем теже ремети јавни ред и мир и безбедност осталих корисника или вређа или злоставља друге кориснике или запослене раднике, Пружалац услуге може, уколико мерама појачаног стручног рада није могуће кориговати понашање корисника, донети одлуку о његовом искључењу из Установе и покренути поступак код Надлежног центра за престанак услуге смештаја.

 О донетој одлуци о престанку услуге смештаја Пружалац услуге писмено обавештава обвезника плаћања и Надлежни центар.

Обвезник плаћања је у обавези да без одлагања обавести Пружаоца услуге о извршеној промени пребивалишта или промени пријављеног броја телефона за контакт или дужем одсуству.

 Препоручујемо Вам да посетите наш сајт [www.gcsrem.co.rs](http://www.gcsrem.co.rs) како бисте се боље упознали са радом Геронтолошког центра "Срем" Рума.

 За више информација можете позваи следеће бројеве Службе социјалног рада:

фиксни - 022472699 локал 513, или

мобилни - 0646454541 или 0646454554.

 **ГЕРОНТОЛОШКИ ЦЕНТАР "СРЕМ" У РУМИ**